Diari Oficial de la Generalitat Valenciana


Sumari del DOGV 8406, del 19-10-2018 (2018/9588)

Extracte de la Resolució de 15 de octubre de 2018, del rector, per la qual es convoca «La UPV amb els objectius de desenvolupament sostenible. I Concurs de Treballs Final de Grau i Tesines Final de Màster en pro del Desenvolupament Humà Sostenible».
---------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8406

Data del DOGV
:   19-10-2018

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2018/9588


Data del document
:   15-10-2018

Organisme emissor
:   Universitat Politècnica de València

Tipus de document
:   Extracte

Descriptors 

:   * distinció honorífica

Extracte de la Resolució de 15 de octubre de 2018, del rector, per la qual es convoca «La UPV amb els objectius de desenvolupament sostenible. I Concurs de Treballs Final de Grau i Tesines Final de Màster en pro del Desenvolupament Humà Sostenible». [2018/9588]  
BDNS (identif.): 419638.  
De conformitat amb el que preveuen els articles 17.3.b i 20.8.a de la Llei 38/2003, de 17 de novembre, general de subvencions, es publica l'extracte de la convocatòria el text complet de la qual es pot consultar en la base de dades nacional de subvencions:  
http://www.pap.minhap.gob.es/bdnstrans/index  
  
Primer. Beneficiaris  
Persones titulades per la UPV que hagen defensat el TFG o TFM, amb una nota igual o superior a 8, en els cursos 2015-2016, 2016-2017 i 2017-2018. Les persones participants han de lliurar una carta d'aval del tutor/a en la qual aquest/a defense els motius de la candidatura.  
Les persones que participen accepten les bases d'aquesta convocatòria.  
  
Segon. Finalitat  
La Universitat Politècnica de València (UPV) convoca la primera edició de «La UPV amb els objectius de desenvolupament sostenibles I Concurs de Treballs Final de Grau i Tesines Final de Màster en pro del Desenvolupament Humà Sostenible». El concurs està finançat per la Conselleria de Transparència, Responsabilitat Social, Participació i Cooperació de la Generalitat Valenciana.  
Aquestes bases tenen com a objectiu regular el concurs «La UPV amb els Objectius de Desenvolupament Sostenible I Concurs de Treballs Final de Grau i Tesines Final de Màster en pro del Desenvolupament Humà Sostenible».  
El concurs premiarà el compromís amb els Objectius de Desenvolupament Sostenible (ODS) dels Treballs Final de Grau (TFG) i Treballs Final de Màster (TFM) en l'avanç de l'Agenda 2030 per al Desenvolupament Sostenible. L'objectiu és reconèixer la participació de la comunitat universitària en els àmbits de la solidaritat, sostenibilitat i de la cooperació al desenvolupament.  
  
Tercer. Bases reguladores  
Accessibles en http://www.upv.es/entidades/CCD/infoweb/ccd/info/910520normalv.html  
  
Quart. Import  
L'organització del concurs atorga tres guardons:  
- Un primer premi en modalitat TFM, dotat amb 1.000 euros.  
- Dos primers premis en modalitat TFG, dotats de 500 euros cadascun.  
- Un accèssit per cada modalitat. Cada accèssit rebrà un diploma oficial.  
La UPV destina per a aquesta convocatòria fins a un màxim de 2.000 euros de l'aplicació pressupostària 095743432-130-10400-09813839.  
Els premis estan subjectes a la retenció fiscal corresponent.  
  
Cinqué. Termini de presentació de sol·licituds  
El termini de lliurament de sol·licituds comença el mateix dia de la publicació de l'extracte de la convocatòria en el Diari Oficial de la Generalitat Valenciana i acaba el 14 de desembre de 2018 a les 14.00 hores.  
  
València, 15 d'octubre de 2018.- El rector: Francisco José Mora Mas.